CELEX: 32010R0464
Language: lt
Date: 2010-05-27 00:00:00
Title: 2010 m. gegužės 27 d. Komisijos reglamentas (ES) Nr. 464/2010 dėl sorgų importo iš trečiųjų šalių į Ispaniją muito sumažinimo konkurso 2010 kvotos metais

28.5.2010   
            
            
               LT
            
            
               Europos Sąjungos oficialusis leidinys
            
            
               L 129/62
            
         KOMISIJOS REGLAMENTAS (ES) Nr. 464/2010
   2010 m. gegužės 27 d.
   dėl sorgų importo iš trečiųjų šalių į Ispaniją muito sumažinimo konkurso 2010 kvotos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 144 straipsnio 1 dalį ir 4 straipsnį,
   kadangi:
   
               (1)
            
            
               Remdamasi daugiašalių derybų Urugvajaus raunde (2) prisiimtais tarptautiniais Bendrijos įsipareigojimais Bendrija įsipareigojo į Ispaniją importuoti tam tikrą sorgų kiekį.
            
         
               (2)
            
            
               2008 m. gruodžio 18 d. Komisijos reglamento (EB) Nr. 1296/2008, nustatančio išsamias tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisykles (3), II skyriuje nustatytos specialios importo muito mažinimo taisyklės, kad būtų faktiškai importuotas to reglamento 1 straipsnio 1 ir 2 dalyse nustatytas kiekis.
            
         
               (3)
            
            
               Atsižvelgiant į 2010 m. Ispanijos rinkoje susidariusias sąlygas, tikslinga pradėti konkursą dėl sorgų importo muito sumažinimo, kad importo kvota būtų visiškai išnaudota.
            
         
               (4)
            
            
               Komisijos reglamentu (EB) Nr. 675/2009 (4) paskelbtas konkursas dėl sorgų importo iš trečiųjų šalių į Ispaniją muito sumažinimo iki 2009 m. gruodžio 17 d. Komisijos reglamentu (ES) Nr. 1292/2009 (5) šis konkursas buvo pratęstas iki 2010 m. gegužės 27 d. Todėl Reglamentą (EB) Nr. 675/2009 reikėtų panaikinti.
            
         
               (5)
            
            
               Bendro žemės ūkio rinkų organizavimo vadybos komitetas nepateikė nuomonės per pirmininko nustatytą laikotarpį,
            
         PRIĖMĖ ŠĮ REGLAMENTĄ:
   1 straipsnis
   1.   Pradedamas konkursas dėl Reglamento (EB) Nr. 1234/2007 136 straipsnyje numatyto muito, taikomo į Ispaniją importuojamiems sorgams, sumažinimo.
   2.   Taikomos Reglamento (EB) Nr. 1296/2008 nuostatos.
   2 straipsnis
   Konkursas vykdomas iki 2010 m. gruodžio 16 d. Vykstant šiam konkursui vykdomi daliniai konkursai, kurių paraiškų teikimo terminai nustatomi pranešime apie konkursą.
   3 straipsnis
   Šio konkurso tvarka išduotos importo licencijos galioja penkiasdešimt dienų nuo jų išdavimo datos pagal Reglamento (EB) Nr. 1296/2008 11 straipsnio 4 dalį.
   4 straipsnis
   Reglamentas (EB) Nr. 675/2009 panaikinamas.
   5 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2010 m. birželio 1 d.
   Jo galiojimas baigiasi 2010 m. gruodžio 16 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2010 m. gegužės 27 d.
      
         
            Komisijos vardu, Pirmininko vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 336, 1994 12 23, p. 22.
   
      (3)  OL L 340, 2008 12 19, p. 57.
   
      (4)  OL L 196, 2009 7 28, p. 5.
   
      (5)  OL L 347, 2009 12 24, p. 22.